b"\n_START_ARTICLE_\nGranota pintada\n_START_SECTION_\nDescripci\xc3\xb3\n_START_PARAGRAPH_\n\xc3\x89s una granota d'aspecte robust, que pot assolir una longitud d'entre 60 i 80 mm. El musell \xc3\xa9s allargat, amb forma aguda a l'extrem, i amb la mand\xc3\xadbula superior prominent. T\xc3\xa9 una llengua disco\xc3\xafdal, caracter\xc3\xadstica d'aquesta fam\xc3\xadlia. El cap t\xc3\xa9 forma aplanada dorsiventralment i triangulada lateralment. Els ulls sobresurten clarament per sobre del cap i les pupil\xc2\xb7les poden tenir forma de gota invertida o ser arrodonides. No presenta gl\xc3\xa0ndules par\xc3\xb2tides aparents i el timp\xc3\xa0 sol ser visible, sent una mica menor que el di\xc3\xa0metre ocular. La grand\xc3\xa0ria del cap sembla proporcionalment petita en comparaci\xc3\xb3 amb el cos .\n_START_SECTION_\nH\xc3\xa0bitat\n_START_PARAGRAPH_\nEs troba en una gran varietat d'h\xc3\xa0bitats mediterranis, incloent zones humanitzades. Es pot trobar incl\xc3\xbas en aig\xc3\xbces salobres on altres amfibis moririen._NEWLINE_Es pot trobar al sud-est de Fran\xc3\xa7a i nord-est de la pen\xc3\xadnsula Ib\xc3\xa8rica, a l'illa de Sic\xc3\xadlia, Malta i al nord d'\xc3\x80frica.\n_START_SECTION_\nReproducci\xc3\xb3\n_START_PARAGRAPH_\nEn condicions naturals, la femella pon entre 300 i 1000 ous diminuts en un per\xc3\xadode de 2 a 10 dies. Tan els ous com els capgrossos es desenvolupen r\xc3\xa0pidament i la metamorfosis es completa en 1 o 2 mesos, segons les condicions clim\xc3\xa0tiques._NEWLINE_Fan postes d'ous varies vegades a l'any, segons les condiciones clim\xc3\xa0tiques."